Case ID: 1236144
Sentence 37: Belə ki, Cinayət-Prosessual Məcəlləsinin 155.1-ci maddəsinin tələbinə görə şəxs barəsində hər-hansı qətimkan tədbiri o halda seçilə bilər ki, toplanmış materiallar şübhəli və ya təqsirləndirilən şəxs tərəfindən aşağıdakı hərəkətlərdən hər-hansı birinin edilməsi ehtimalına kifayət qədər əsas versin: -cinayət prosesini həyata keçirən orqandan gizlənmək; -cinayət prosesində iştirak edən şəxslərə qanunsuz təsir göstərməklə, cinayət təqibi üzrə əhəmiyyət kəsb edən materialları gizlətməklə və ya saxtalaşdırmaqla ibtidai istintaqın və ya məhkəmə baxışının normal gedişinə mane olmaq; -cinayət qanunu ilə nəzərdə tutulan əməli yenidən törətmək və ya cəmiyyət üçün təhlükə yaratmaq; -cinayət prosesini həyata keçirən orqanın çağırışlarına üzrlü səbəblər olmadan gəlməmək və ya digər yolla cinayət məsuliyyətinə cəlb edilməkdən və ya cəza çəkməkdən boyun qaçırmaq; -məhkəmə hökmünün icrasına maneə törətmək.Hazırda öyrənilən işdən bəlli olur ki, təqsirləndirilən şəxs barəsində həbs qətimkan tədbirinin seçilməsi ibtidai araşdırmanı aparan müstəntiqin vəsatətində və ibtidai araşdırmaya prosessual rəhbərliyi həyata keçirən prokurorun təqdimatında təqsirləndirilən şəxsin törətdiyi cinayət əməlinin xarakteri, icitmai təhlükəlilik dərəcəsi, azadlıqda qalacığı təqdirdə cinayət prosesini həyata keçirən orqandan qaçıb gizlənəyəcəyi, cinayət prosesində iştirak edən şəxslərə qanunsuz təsir göstərməklə istintaqın normal gedişinə mane olmaq, cinayət qanunu ilə nəzərdə tutulmuş əməli yenidən törətmək və cəmiyyət üçün təhlükə yaratmağa aid olması ehtimalları ilə əsaslandırılmışdır.